।।3.41।।अस्य निवारणोपायमाह  तस्मादिति।  तस्मादादौ इन्द्रियाणि नियमयेत्।  क्रोधादिकं इन्द्रियेषु प्रथमं न गृह्णीयात्।  ज्ञानं ब्रह्मज्ञानं विज्ञानं च भगवन्मयीं क्रियां नाशयति यतः ( N K हि यतः) अतः (S omits अतः) पाप्मानं (S  पापम्) क्रोधं त्यज।  अथवा ज्ञानेन मनसा विज्ञानेन बुद्ध्या च नाशनं वारणं कृत्वा इति क्रियाविशेषणम्।  इन्द्रियेषु उत्पन्नं संकल्पेन गृह्णीयात् संकल्पितं वा न निश्चिनुयात् इति तात्पर्यम्।